
ΕΛΛΗΝΙΚΗ ΔΗΜΟΚΡΑΤΙΑ                                                                             Πρέβεζα, 13-08-2026
ΑΕΝ/ΗΠΕΙΡΟΥ                                     
ΣΧΟΛΗ/Π/ΠΡΕΒΕΖΑΣ
                     ΦΕΚ Τεύχος B΄ 4773/31.07.2026  ΚΟΙΝΗ ΥΠΟΥΡΓΙΚΗ ΑΠΟΦΑΣΗ

ΔΙΚΑΙΟΛΟΓΗΤΙΚΑ ΕΠΙΔΟΜΑΤΟΣ ΣΙΤΙΣΗΣ 2025-2026.

1.     α)   Πιστοποιητικό εγγραφής (μόνο για πρωτοετείς σπουδαστές) για την έκδοση του ο οποίο αιτείται ο ίδιος ο σπουδαστής ή
         β)  Πιστοποιητικό  καλής επίδοσης, το οποίο εκδίδεται αυτεπαγγέλτως από τη Σχολή. 
2. Αίτηση - υπεύθυνη δήλωση του/της δικαιούχου σπουδαστή/τριας,  ως Παράρτημα Α΄, θεωρημένη για το γνήσιο υπογραφής από οποιαδήποτε διοικητική αρχή ή Κ.Ε.Π. ή μέσω του gov.gr. Η ανωτέρω αίτηση θα συνοδεύεται από:

i. Αντίγραφο του εκκαθαριστικού σημειώματος φόρου εισοδήματος (ΦΕΦΠ) (οικογενειακού και ατομικού) του προηγούμενου φορολογικού έτους (εισοδήματα έτους 2024) και αντίστοιχη δήλωση φορολογίας εισοδήματος (Εντύπου Ε1) σπουδαστή/τριας και γονέων (από το οποίο προκύπτουν και τα στοιχεία εξαρτωμένων μελών φορολογουμένων). Σε περίπτωση διαζυγίου θα προσκομίζεται δικαστική απόφαση, η οποία υποδεικνύει τον γονέα που έχει την επιμέλεια του σπουδαστή και ακολούθως θα καταθέτει τα παραπάνω φορολογικά στοιχεία). 
· Στην περίπτωση που ο/η σπουδαστής/τρια είναι εξαρτώμενο τέκνο και υπόχρεος     

     για υποβολή αυτοτελούς (ατομικής) φορολογικής δήλωσης, προστίθεται στο ετήσιο     

    οικογενειακό εισόδημα και το ατομικό του εισόδημα και το άθροισμα αυτών δεν  

    πρέπει να υπερβαίνει το ποσό των τριάντα χιλιάδων (30.000) ευρώ προσαυξανόμενο    

    κατά τρεις χιλιάδες (3.000) ευρώ για κάθε εξαρτώμενο τέκνο πέραν του ενός.
· Στην περίπτωση που ο/η σπουδαστής/τρια δεν είναι εξαρτώμενο τέκνο και είναι υπόχρεος για υποβολή αυτοτελούς (ατομικής) φορολογικής δήλωσης, λαμβάνεται υπόψη μόνο το ατομικό του εισόδημα το οποίο δεν πρέπει να υπερβαίνει το ποσό των δεκαοκτώ χιλιάδων (18.000) ευρώ.
· Σε περίπτωση ύπαρξης περισσοτέρων εξαρτωμένων μελών, πέραν του δικαιούχου σπουδαστή/τριας, με την αίτηση να προσκομίζονται ατομικές φορολογικές δηλώσεις των μελών αυτών καθώς και Αντίγραφο του εκκαθαριστικού σημειώματος φόρου εισοδήματος (ΦΕΦΠ) ή υπεύθυνη δήλωση ότι δεν έχει υποβληθεί ατομική φορολογική δήλωση.
· Σε περίπτωση που ο/η δικαιούχος σπουδαστής/τρια δεν υποχρεούται στην υποβολή ατομικής φορολογικής δήλωσης υποβάλλεται υπεύθυνη δήλωση του ν. 1599/1986,  όπου αναγράφεται η μη υποχρέωση υποβολής, κανονικά και πρωτότυπα υπογεγραμμένη.
ii. Πιστοποιητικό οικογενειακής κατάστασης του/της δικαιούχου σπουδαστή/τριας, το οποίο θα αναζητείται αυτεπάγγελτα και θα αντλείται ηλεκτρονικά σε πραγματικό χρόνο από τον αρμόδιο υπάλληλο της ΑΕΝ, κατ’ εφαρμογή της 1.κα σχετικής κοινής υπουργικής απόφασης και της 5ης σχετικής εγκυκλίου.
iii. Υπεύθυνη δήλωση του ν. 1599/1986 του δικαιούχου σπουδαστή/τριας θεωρημένη για το γνήσιο υπογραφής από οποιαδήποτε διοικητική αρχή ή Κ.Ε.Π. ή μέσω του gov.gr. ότι:

α) Δεν έχει εισπράξει το επίδομα σίτισης για το ίδιο εκπαιδευτικό έτος (2025-2026) άλλη φορά. 
β) Τα στοιχεία που αναγράφονται στην βεβαίωση τραπεζικού λογαριασμού είναι αληθή και ακριβή.

γ) Οποιαδήποτε τραπεζική προμήθεια προκύψει κατά την κατάθεση του επιδόματος σίτισης θα βαρύνει το σπουδαστή/τρια 
iv. Βεβαίωση τραπεζικού λογαριασμού του /της δικαιούχου σπουδαστή/τριας, από το οποίο να προκύπτουν τα στοιχεία του δικαιούχου του λογαριασμού και ο αριθμός του λογαριασμού σε μορφή IBAN.
ΤΡΟΠΟΣ ΚΑΙ ΠΡΟΘΕΣΜΙΑ ΥΠΟΒΟΛΗΣ
          Η αίτηση και τα ανωτέρω δικαιολογητικά υποβάλλονται, ολοκληρωμένα και όχι τμηματικά, αυτοπροσώπως στο Γραφείο Σπουδαστικής Μέριμνας ή αποστέλλονται ταχυδρομικώς. Σε περίπτωση υποβολής της αίτησης από άλλο πρόσωπο, εκτός του σπουδαστή/τριας, απαιτείται η υποβολή εξουσιοδότησης, θεωρημένης για το γνήσιο της υπογραφής του δηλούντος από οποιαδήποτε διοικητική αρχή ή Κ.Ε.Π. ή μέσω του gov.gr.

          Η υποβολή για όλα τα εξάμηνα πραγματοποιείται εντός τριών (03) μηνών από την ημερομηνία δημοσίευσής της σχετικής ΚΥΑ, δηλαδή έως και την 30-10-2026.
         Κατ΄ εξαίρεση, για δικαιούχους σπουδαστές/τριες οι οποίοι κατά την ημερομηνία δημοσίευσης της σχετικής ΚΥΑ, ήτοι 31-07-2026, πραγματοποιούν το προβλεπόμενο εξάμηνο πρακτικής άσκησης επί πλοίου, η υποβολή των αιτήσεων θα πραγματοποιηθεί εντός έξι (06) μηνών από την ημερομηνία δημοσίευσής της δηλαδή έως και την 30-01-2027.
Εκ του Γραφείου Σπουδαστικής Μέριμνας.

